wickkiey/tamil-wikipedia-markdown huggingface dataset:
# கரோல் கிரெய்டர்


**கரோல் கிரெய்டர்** (*Carol Greider*, பிறப்பு: ஏப்ரல் 15, 1961) என்பவர் ஒரு மூலக்கூற்று உயிரியலாளர். இவர் 1984 ஆம் ஆண்டில் எலிசபெத் பிளாக்பர்ன் என்பவருடன் இணைந்து நடத்திய டெலொமெரேஸ் என்ற நொதியத்தைக் கண்டுபிடித்தார். இவரே நிறப்புரிகளின் முனைகளில் இருக்கும் முனைக்கூறுகளின் அமைப்புக் குறித்து முதன் முதலாக ஆராய்ந்தவர். நிறப்புரிகள் எவ்வாறு காக்கப்படுகின்றன குறித்த ஆய்வுக்காக பிளாக்பர்ன், மற்றும் ஜாக் சோஸ்டாக் ஆகியோருடன் இவருக்கு 2009 ஆம் ஆண்டிற்கான நோபல் பரிசு வழங்கப்பட்டது.  

## வாழ்க்கைக் குறிப்பு
கலிபோர்னியாவின் சான் டியேகோவில் பிறந்தவர் கிரெய்டர். அவரது குடும்பம் சான் டியேகோவில் இருந்து டேவிஸ் என்ற இடத்துக்கு இடம்பெயர்ந்தது. சாண்டா பார்பராவில் உள்ள கலிபோர்னியா பல்கலைக்கழகத்தில் 1983 இல் உயிரியலில் பட்டப் படிப்பை முடித்தார். 1987 இல் மூலக்கூற்று உயிரியலில் பெர்க்லி, கலிபோர்னியா பல்கலைக்கழகத்தில் பிளாக்பேர்னின் கீழ் முனைவர் பட்டத்தையும் முடித்தார். பெர்க்லியில் பணியாற்றும் போது டெலொமெரேசு என்ற நொதியத்தை பிளாக்பெர்ன் உடன் இணைந்து கண்டுபிடித்தார்.
# விக்கிப்பீடியா:பெண் பங்களிப்பாளர்கள்

தமிழ் விக்கிப்பீடியாவுக்குப் பங்களிக்கும் பெண்கள். புள்ளியியல் நோக்கில் பங்களிப்பாளர் தரவுகள் சேர்க்கும் பொருட்டு இப்பக்கம் உருவாக்கப்படுகிறது.  

1. சிந்து
1. சந்திரமதி கந்தசாமி
1. சந்திரவதனா
1. கலை
1. பூங்கோதை
1. பார்வதி ஸ்ரீதரன்
1. வெண்முகில்
1. சுமஜ்லா
1. நந்தினி கந்தசாமி
1. வசந்தலட்சுமி
# பால்மைரா பவளத்தீவு


**பால்மைரா பவளத்தீவு** ஐக்கிய அமெரிக்காவினால் ஆளப்படும் பவளத்தீவாகும். இத்தீவு வடக்கு பசிபிக் பெருங்கடலில் ஹவாய் மற்றும் அமெரிக்கன் சமோவா தீவுகளுக்கிடையே அமைந்துள்ளது. இப்புவியியல் அமைப்பில் பவளப்பாறையைத் தவிர இரு ஆழமற்ற கடற்காயல்கள் மற்றும் 50க்கு மேற்பட்ட மணல் மற்றும் பாறை தீவுத்திடல்கள் உள்ளன.ஆட்கள் வசிக்காத இத்தீவு *பால்மைரா பவளத்தீவு தேசிய வனவாழ்வு உய்விடமாக* அறிவிக்கப்பட்டுள்ளது. இங்கு சென்றுவர அரசின் அனுமதி தேவை. 2005இல் உலகெங்குமிருந்து அறிவியலாளர்கள் சிலர் இங்கு சுற்றுப்புறச் சூழலை ஆய்வு செய்ய ஆராய்ச்சி நிலையம் ஒன்றை நிறுவும் பணியில் ஈடுபட்டுள்ளனர்..
# ஜாக் சோஸ்டாக்


**ஜாக் வில்லியம் சோஸ்டாக்** (*Jack William Szostak*, பிறப்பு: நவம்பர் 9, 1952) என்பவர் உயிரியலாளரும் ஹார்வர்ட் மருத்துவக் கல்லூரியின் மரபியல் பேராசிரியரும் ஆவார். நிறப்புரிகள் எவ்வாறு முனைக்கூறுகளினால் காக்கப்படுகின்றன குறித்த ஆய்வுக்காக எலிசபெத் பிளாக்பர்ன், மற்றும் கரோல் கிரெய்டர் ஆகியோருடன் இவருக்கு 2009 ஆம் ஆண்டிற்கான நோபல் பரிசு வழங்கப்பட்டது.  

## வாழ்க்கைச் சுருக்கம்
சொஸ்டாக் லண்டனில் பிறந்து கனடாவில் வளர்ந்தவர். கனடாவின் மக்கில் பல்கலைக்கழகத்தில் தனது 19வது அகவையில் கல உயிரியலில் பட்டப்படிப்பை முடித்தார். நியூயோர்க்கில் கோர்னெல் பல்கலைக்கழகத்தில் உயிர்வேதியியலில் முனைவர் பட்டத்தைப் பெற்று ஹார்வர்ட் மருத்துவக் கல்லூரியில் தனது தனிப்பட்ட ஆய்வுகூடத்தை அமைத்தார்.  

## ஆய்வுகள்
சோஸ்டாக் மரபியல் துறையில் தனது பெரும் பங்களிப்பை வழங்கினர். உலகின் முதலாவது காடி (*yeast*) செயற்கையான நிறப்புரியை (''chromosome) உருவாக்கியமைக்காக இவர் அறியப்படுகிறார்.  

இன்று இவரது ஆய்வுகூடத்தில் பூமியில் உயிரினங்களின் தோற்றம் பற்றி ஆய்வுகளை முன்னெடுத்து வருகிறது. அத்துடன், செயற்கையான உயிரணுக்களை ஆய்வுகூடத்தில் உருவாக்கும் முயற்சியிலும் இவர் ஈடுபட்டிருக்கிறார்.
# குறிக்கோளுரை


**குறிக்கோளுரை** (இத்தாலியம் :motto) என்னும் சொற்றொடர் ஓர் சமூக அமைப்பு அல்லது நிறுவனத்தின் குறிக்கோள் அல்லது இலக்கை விவரிப்பதாகும். இச்சொற்றொடர் எம்மொழியிலும் இருக்கலாம் என்றாலும் செம்மொழிகளான இலத்தீன்,சமசுகிருதம், தமிழ் போன்ற மொழிகளில் அமைவது இயல்பு.அரசு குறிக்கோளுரைகள் உள்நாட்டு மொழியில் அமைவது வழக்கமாகும். காட்டாக தமிழக அரசின் குறிக்கோளுரை வாய்மையே வெல்லும் என்பதாகும்.  

## இலக்கியம்
இலக்கிய உலகில், ஒவ்வொரு அத்தியாயம் அல்லது பகுதியின் முன்பும் அதில் குறிப்பிட்டுள்ள நிகழ்வுகளுக்கொப்ப ஒருவரி அல்லது கவிதையில் குறிக்கோளுரை இடும் வழக்கம் உண்டு. காட்டாக, இராபர்ட் லூயி ஸ்டீவன்சன் எழுதிய Travels with a Donkey in the Cévennes நாவலில் ஒவ்வொரு அதிகாரத்தின் முன்னரும் குறிக்கோளுரை இடப்பட்டிருக்கும்.
# பீர்மேடு



**பீர்மேடு** என்பது கேரள மாநிலத்தில் உள்ள ஒரு மலைவாழிடமாகும். இது மேற்குத் தொடர்ச்சி மலையில் கடல் மட்டத்தில் இருந்து 915 மீட்டர் உயரத்தில் உள்ளது. கோட்டயத்தில் இருந்து தேக்கடி செல்லும் வழியில் அமைந்துள்ளது.  

பெருமேடு அழகிய அருவிகளுக்கும், பரந்த புல்வெளிகளுக்கும், நெடிய ஊசியிலை மரங்களுக்கும் பெயர் பெற்றது. திருவிதாங்கூர் மன்னர்களின் கோடைவாழிடமாக இது ஒரு காலத்தில் திகழ்ந்திருக்கிறது. இந்தியாவின் பெரிய கானுயிர்க் காப்பகங்களுள் ஒன்றான பெரியார் கானுயிர்க் காப்பகம் இங்கிருந்து 43 கிலோமீட்டர் தொலைவில் உள்ளது.  

இங்கு மிளகு, ஏலம் முதலிய வாசனைப் பொருட்கள் பயிர் செய்யப்படுகின்றன.
# படிமம்:VenkatramanRamakrishnan.jpg

## Summary
மூலம்: http://en.wikipedia.org/  
org-source: http://nihrecord.od.nih.gov  

## Licensing

## நியாயமான பயன்பாடு
The image linked here is claimed to be used under fair use as:  
1. it is a significant photo of a famous individual;
1. the photo is only being used for informational purposes.--Kanags <sup>\பேச்சு</sup> 11:47, 7 அக்டோபர் 2009 (UTC)
# வினோத் கண்ணா


**வினோத் கண்ணா** (6 அக்டோபர் 1948 – 27 ஏப்ரல் 2017) ஓர் புகழ்பெற்ற இந்திய திரைப்பட நடிகர்,திரைப்படத் தயாரிப்பாளர் மற்றும் அரசியல்வாதி ஆவார்.  

## இளமை
கமலா மற்றும் கிருஷ்ணசந்த் கண்ணாவிற்கு பிறந்த ஐந்து குழந்தைகளில் வினோத்தும் ஒருவர். கிருஷ்ணசந்த் கண்ணா ஆடைகள்,சாயம் மற்றும் வேதிப்பொருட்கள் தொடர்பான வியாபாரம் செய்து வந்தார்.வினோத் கண்ணாவிற்கு மூன்று சகோதரிகள் மற்றும் ஒரு சகோதரர்.இந்தியப் பிரிவினையின்போது குடும்பத்துடன் மும்பைக்கு குடிபெயர்ந்தனர்.  

மும்பையில் அவர் ராணி மேரி பள்ளியில் இரண்டாம் வகுப்பு வரை பயின்றார். அதன் பின் மும்பை கோட்டைப் பகுதியிலுள்ள புனித சேவியர் மேல்நிலை பள்ளிக்கு மாற்றப்பட்டார். 1957ஆம் ஆண்டு தில்லிக்கு குடிபெயர்ந்து அங்கு தில்லி பப்ளிக் பள்ளியில் படித்தார். 1960இல் குடும்பம் மீண்டும் மும்பைக்கு மாறியபோதும் தேவ்லாலியிலுள்ள பார்னெசு பள்ளியில் சேர்க்கப்பட்டார். அப்பள்ளியின் தங்குவிடுதியில் இருந்தபோதே அவர் கண்ட இந்தித் திரைப்படம் *முகல்-ஏ- ஆசம்* அவருக்குத் திரைப்பட ஆர்வத்தைத் தூண்டியது. ஸைடந்ஹாம் கல்லூரியில் வணிகவியலில் பட்டபடிப்பை முடித்தார்.  

## திரைவாழ்வு
வினோத் கண்ணா 1968ஆம் ஆண்டு சுனில் தத் நடித்த *மன் கா பிரீத்* என்ற திரைப்படத்தில் வில்லனாக அறிமுகமானார்.  

## அரசியல் வாழ்வு
1997ஆம் ஆண்டு பாரதிய ஜனதா கட்சியில் இணைந்து பஞ்சாபின் குர்தாஸ்பூரிலிருந்து தேர்ந்தெடுக்கப்பட்டு நாடாளுமன்ற உறுப்பினர் ஆனார்.அதே தொகுதியிலிருந்து 1999ஆம் ஆண்டும் மீண்டும் தேர்ந்தெடுக்கப்பட்டார். சூலை 2002இல் இந்திய ஆய அமைச்சரவையில் பண்பாடு மற்றும் சுற்றுலா அமைச்சராகப் பணியாற்றினார். ஆறு மாதங்களில் இந்திய வெளிவிவகாரத் துறையில் மாநில அமைச்சராக மாற்றப்பட்டார். 2004ஆம் ஆண்டில் மீண்டும் தமது தொகுதியில் வென்ற வினோத் கண்ணா 2009ஆம் ஆண்டு பொதுத்தேர்தல்களில் தோல்வியைத் தழுவினார்.  

## சொந்த வாழ்க்கை

வினோத் கண்ணா தனது முதல் மனைவி கீதாஞ்சலியை கல்லூரியில் சந்தித்தார். [15] 1971 ஆம் ஆண்டில் கன்னா அவரை திருமணம் செய்து கொண்டார் [48] இத்திருமணத்தின் மூலம் ராகுல் மற்றும் அக்ஷய் பிறந்தனர் . இருவரும் பாலிவுட் நடிகர்கள் ஆனார்கள். 1975 ஆம் ஆண்டில் அவர் ஓஷோவின் சீடராகவும், 1980 களின் முற்பகுதியில் அமெரிக்காவில் ஒரேகனில் உள்ள ரஜினீஸ்புறம் சென்றார். அங்கே ரஜினீஸ் சீடர்கள்  
முறைகேட்டில் ஈடுபட்டதால் 1984-85இந்தியாவிற்கு துரத்தி அடிக்கப்பட்டனர் . இவ்வாறாக ரஜினீஸ்உறவும் முறிந்தது .முதல் மனைவி  
கீதாஞ்சலியின் உறவும் முறிந்து விவாகரத்து அளிக்கப்பட்டது .  

1990 ஆம் ஆண்டில்,கன்னா தொழிலதிபர் ஷரயு டஃப்தாரி மகளான கவிதா டஃப்தாரியை மணந்தார். [51] இந்த திருமணத்தின் மூலமாக  
1991 இல் ஷாக்ஷியும் ,பின்னர் ஷிராதா என்ற ஒரு மகளும் பிறந்தனர்  

## இறப்பு

வினோத்கன்னா கடுமையான வயிற்று போக்கு வியாதியால் துன்பம் அடைந்தார் .எனவே குர்கானில் உள்ள ரெலியன்ஸ் மருத்துவ மனையில்  
ஏப்ரல்2 , 2017 இல் சேர்ப்பிக்கப்பட்டார் .ஆனால் அவருக்கு சிறுநீர் பையில் புற்று நோய் தாக்கி இருந்ததால் ஏப்ரல் 27 ,2017 இல் மரணம்  
அடைந்தார் . அன்றே வோர்லி சுடுகாட்டில் தகனம் செய்யப்பட்டார்
# திருமீயச்சூர்

**திருமீயச்சூர்** என்பது மயிலாடுதுறையிலிருந்து சில கிலோ மீட்டர் தொலைவிலுள்ள சிற்றூர். இங்கு குடி கொண்டிருக்கும் ஸ்ரீ லலிதாம்பாள் உடனுறை ஸ்ரீ மேக நாத ஸ்வாமி கோவில் மிகவும் பிரசித்தி வாய்ந்ததாகும்.  

இக்கோவில் அமைந்துள்ள இடத்தைக் கீழ்க்கண்ட இணைய தளத்தின் மூலம் காணலாம்.  

http://wikimapia.org/#lat=10.953495&lon=79.641352&z=13&l=0&m=s&v=9
# குமரகம்



**குமரகம்** (*Kumarakom*) கேரள மாநிலத்தின் கோட்டயம் மாவட்டத்தில் உள்ள ஒரு சுற்றுலா கிராமமாகும். இது வேம்பநாடு ஏரியில் உள்ள தீவுக்கூட்டமாகும்.  

## சூழல்
குமரகம் உயிரின வளம் நிறைந்த பகுதி. குமரகம் பறவைகள் சரணாலயம் இங்கு அமைந்துள்ளது. வேம்பநாட்டு ஏரியே கேரளத்தின் மிகப்பெரிய காயல் ஆகும். இங்கு பல வகையான உப்பு நீர், நன்னீர் வாழ் உயிரினங்கள் உள்ளன.  

## பொருளாதாரம்
வேளாண்மை, மீன் பிடித்தல், சுற்றுலா ஆகியனவே இங்கு மக்களின் முதன்மையான தொழில்கள். இங்கு பல வகையான படகுகள், படகு வீடுகள் (கெட்டு வள்ளம்) உள்ளன. இங்கு படகுப் போட்டியும் நடப்பதுண்டு.
# கருவுட்பருனி

. அதனுள் கருப்பருனி இருப்பதை செம்மஞ்சள் நிறத்தில் காணலாம்]]  

**கருவுட்பருனி** அல்லது **நியூக்கிளியோலசு** (இலங்கை வழக்கு: **புன்கரு**, ஆங்கிலம்: nucleolus) என்பது உயிரணுவின் உள்ளே காணப்படும் உயிரணுக் கருவின் உள்ளே மூடும் சவ்வு உறை ஏதும் இல்லாத பருத்த ஒரு அமைப்பு. இதனுள் புரதங்களும், கருக்காடிகளும் உள்ளன. கருவுட்பருனியைச் சுருக்கமாக *கருப்பருனி* என்றும் அழைக்கலாம். ரைபோசோமிய ஆர்.என்.ஏ இந்த கருவுட்பருனியினுள் படியெடுக்கப்பட்டு உருவாக்கப்படுகின்றது. அதே போல ரைபோசோமிய உட்கூறுகளும் இங்கு உருவாக்கப்படுகின்றன. கருவுட்பருனியை எதிர்மின்னி நுண்நோக்கிகள் வழி காண இயலும். கருப்பருனியின் இயக்கத்தை அறிய உடனொளிர்வு புரதக் குறியீடு (fluorescent protein tagging) பயன்படுத்தலாம். இந்த கருப்பருனி பிறழ்ந்து இயங்க நேரிட்டால் பல நோய்கள் உண்டாகலாம். இந்தக் கருவுட்பருனி உயிரணுக் கருவின் கிட்டத்தட்ட 25 % கனவளவை உள்ளடக்கியிருக்கின்றது.  

கருப்பருனியில்தான் ரைபோசோமிய ஆர். என்.ஏ உருவாவதற்குத் தேவையான மரபணுக்கூறுகளைத் தாங்கியிருக்கும் நிறப்புரிகளின் பல்வேறு உட்கூறுகள் (பகுதிகள்) ஒன்று சேர்கின்றன. கருப்பருனியில், உயிரணுக்களின் புரத விளைவிப்பாலை எனக் கூறப்படும் ரைபோசோம் உருவாவதற்குத் தேவையான ரைபோசோமிய ஆர்.என்.ஏ-க்களும், புரதங்களும் உருவாகின்றன. இதனை உயிரணுவின் கருவின் கரு எனலாம்.  

## அடிக்குறிப்புகளும் மேற்கோள்களும்
# முதலாம் சுலைமான்


**முதலாம் சுலைமான்**, ஓட்டோமான் பேரரசின் பத்தாவது சுல்தானும், அப் பேரரசில் மிக நீண்டகாலம் ஆட்சியில் இருந்தவரும் ஆவார். இவர் கிபி 1520 ஆம் ஆண்டில் இருந்து 1566 இல் அவர் இறக்கும்வரை ஆட்சி நடத்தினார். மேலை நாடுகளில் இவர் "பெருஞ் சிறப்புப்பெற்ற சுலைமான்" என்றும், ஓட்டோமான் பேரரசின் சட்ட முறைமையை முற்றாக மாற்றியமைத்தவர் என்ற வகையில் கீழை நாடுகளில் "சட்டவாக்குனர்" என்ற பொருள்படும்படியும் அழைக்கப்படுகிறார். சுலைமான் 16 ஆம் நூற்றாண்டின் ஐரோப்பாவில் முன்னணிப் பேரரசராக இருந்ததுடன், ஓட்டோமான் பேரரசு படைத்துறை, அரசியல், பொருளாதாரம் ஆகியவற்றில் அதன் மிக உயர்ந்த நிலையில் இருந்தபோது அதனை வழி நடத்தினார். இவர் ஓட்டோமான் படைகளுக்குத் தானே தலைமை தாங்கிச் சென்று கிறித்தவர்களின் பலம் வாய்ந்த இடங்களான பெல்கிரேட், ரோட்சு, அங்கேரியின் பெரும் பகுதி ஆகியவற்றைக் கைப்பற்றினார். எனினும் 1529ல் வியன்னாவில் இவரது படைகளின் முன்னேற்றம் தடுக்கப்பட்டது. பாரசீகருடன் ஏற்பட்ட பிணக்குகளின் பின்னர் இவர், மையக் கிழக்கின் பெரும்பாலான பகுதிகளையும் ஓட்டோமான் பேரரசுடன் இணைத்துக்கொண்டார். வட ஆப்பிரிக்காவிலும் மேற்கே அல்சீரியா வரையிலான பெரும் பகுதிகளை அவர் கைப்பற்றினார். இவரது ஆட்சியின் கீழ், ஓட்டோமான் கப்பல்கள் நடுநிலக்கடல், செங்கடல், பாரசீகக் குடா ஆகிய பகுதிகளைத் தமது கட்டுப்பாட்டுக்குள் வைத்திருந்தன.
# அரிகேசவநல்லூர்

**அரிகேசவநல்லூர்** (*Arikesavanallur*) என்பது தமிழ்நாடு, திருநெல்வேலி , அம்பாசமுத்திரம் வட்டத்தில் அமைந்த ஒரு சிறிய கிராமம்.  

## கோயில்கள்
இங்கே கோயில் கொண்டுள்ள ஸ்ரீ தர்ம தேவதை குல தெய்வமாக விளங்குகிறார். இக்கோவிலில் உறையும் தெய்வமான தர்மதேவதை, ஐயப்பனின் அம்சம் எனக் கூறுவர்.  

## பள்ளிகள்
- இந்து நடுநிலைப் பள்ளி
- முத்தையா பாகவதர் தொடக்கப்பள்ளி

## புகழ்பெற்ற கிராமத்தவர்கள்
- முத்தையா பாகவதர், கருநாடக இசைப் பாடகர்
# தாமசு இசுடைட்சு


**தாமசு ஆர்தர் இசுடைட்சு** (*Thomas Arthur Steitz*, பிறப்பு: ஆகத்து 23, 1940 – அக்டோபர் 9, 2018) என்பவர் ஐக்கிய அமெரிக்காவின் யேல் பல்கலைக்கழகத்தில் மூலக்கூற்று உயிரியற்பியல், மற்றும் உயிர்வேதியியல் ஆகிய துறைகளில் பேராசிரியர் ஆவார். 2009 ஆண்டில் ரைபோசோம்கள் குறித்த ஆய்வுக்கு ஆற்றிய பங்களிப்புகளுக்காக இவருக்கும் மற்றும் வெங்கட்ராமன் ராமகிருஷ்ணன், ஆடா யொனாத் ஆகியோருக்கும் வேதியியலுக்கான நோபல் பரிசு பகிர்ந்தளிக்கப்பட்டது. ஸ்டைட்ஸ் 2007 ஆம் ஆண்டில் காயிர்ட்னர் பன்னாட்டு விருதைப் பெற்றிருந்தார்.
# ஒகையோ பல்கலைக்கழகம்



**ஒகையோ பல்கலைக்கழகம்** (பெரும்பாலும் சுருக்கமாக **OU** அல்லது **Ohio**, 1999இல் இருந்து அலுவல்முறையில்**OHIO**) ஐக்கிய அமெரிக்காவின் ஒகையோ மாநிலத்தின் ஏதென்சு நகரில் 1800 ஏக்கர் பரப்பு வளாகத்தில் அமைந்துள்ள பொது பல்கலைக்கழகமாகும். கி.பி 1804ஆம் ஆண்டு நிறுவப்பட்ட இக்கல்விக்கழகம் ஒகையோ மாநிலத்தின் மிகப்பழமையான பல்கலைக்கழகமாகும். பழமை வாய்ந்த பல்கலைக்கழகங்களில் ஐக்கிய அமெரிக்காவின் ஒன்பதாவதாகவும் வடமேற்கு பகுதியின் முதலாவதாகவும் விளங்குகிறது.  
<br clear="" />
# படிமம்:Ohio University Logo.svg

## சுருக்கம்
The image is used to identify the organization Ohio University, a subject of public interest. The significance of the logo is to help the reader identify the organization, assure the readers that they have reached the article containing critical commentary about the organization, and illustrate the organization's intended branding message in a way that words alone could not conve  
## அனுமதி:
# மகாராஜா சாயாஜிராவ் பல்கலைக்கழகம்


**மகாராஜா சாயாஜிராவ் பல்கலைக்கழகம், பரோடா**, (*Maharaja Sayajirao University of Baroda*) இந்தியாவின் குசராத் மாநிலத்தில் பரோடா நகரில் அமைந்துள்ள பொது பல்கலைக்கழகம் ஆகும். பரோடாவை ஆண்ட மன்னர் மகாராசா சாயாசிராவ் கெயிக்வார்ட் நினைவாக 1949ஆம் ஆண்டு இந்திய விடுதலைக்குப் பின்னர் இப்பல்கலைக்கழகம் நிறுவப்பட்டது. இதற்கு முன்னர் பரோடா அறிவியல் கல்லூரி என அறியப்பட்டிருந்தது.  

## கலைப் பள்ளி

கலைப் பள்ளிக் இதனுடைய கட்டிட வடிவமைப்பான *கும்பாஸ்க்காக* (குவிமாடம்) அறியப்படுகிறது. இது பிஜாப்பூரின் **கோல் கும்பாஸ்** மாதிரியாக வடிவமைக்கப்பட்டுள்ளது.  

கலைப்பிரிவின் கீழ் செயல்படும் துறைகள்:  

- தொல்லியல் துறை மற்றும் பண்டைய வரலாறு
- மானுடவியல் துறை
- அரபிக் துறை
- கனடிய ஆய்வுகள் துறை
- பொருளாதார துறை
- ஆங்கிலத் துறை (குஜராத்தில் மிகப் பழமையானது)
- பிரெஞ்சு துறை
- புவியியல் துறை
- செருமனைய துறை
- குசராத்தி துறை
- இந்தி துறை
- வரலாற்றுத் துறை
- சர்வதேச உறவு துறை
- நூலகம் மற்றும் தகவல் அறிவியல் துறை
- மொழியியல் துறை
- மராத்தி துறை
- பாரசீகத் துறை
- தத்துவத்துறை
- அரசியல் அறிவியல் துறை
- பாளை துறை
- பிராகிருதத் துறை
- ரஷ்ய துறை
- சமஸ்கிருதத் துறை
- சிந்தி துறை
- சமூகவியல் துறை
- பாரம்பரிய சமஸ்கிருத ஆய்வுகள் துறை
- உருது துறை
- மேலாண்மை ஆய்வுகள் துறை
- கல்வி மற்றும் உளவியல் துறை

## மேனாள் மாணவர்கள்
1881ஆம் ஆண்டிலிருந்து இயங்கிய அக்கல்லூரியில் அரவிந்தர் மற்றும் முனைவர் சாம் பிட்ரோடா முதலானோர் படித்துள்ளனர். 2009இல் வேதியியலில் நோபல் பரிசு பெற்ற வெங்கட்ராமன் ராமகிருஷ்ணன் 1971ஆம் ஆண்டு இங்கு இயற்பியலில் இளங்கலைப் பட்டம் பெற்றவர்.  
- டி. வி. சந்தோஷ்
- தாதாசாகேப் பால்கே
- வினோபா பாவே
- ஹேமலதா தலேசிரா
- ரங் அவதூத்
- மனன் தேசாய்
- அசய் பாட்
- ரீதிகா கெரா
- விஜய் பட்கர்
- பிரதீக் சர்மா
- சங்கர் சுப்பநரசய்ய மந்தா
- சிரேணு பரிக்
- சுதிர்குமார் பராய், இயக்குநர், பிலானி தொழில்நுட்ப பலகலைக்கழகம், பிலானி

## ஆசிரியர்கள்
- எம். என். சீனிவாஸ்
- இரசினி கோத்தாரி
- ஜோத்ஸ்னா பட்
# அடா யோனத்


**அடா யோனத்** (*Ada Yonath*, எபிரேயம்: עדה יונת; பிறப்பு: 22 சூன், 1939) இசுரேலிய படிகவியலாளர். அனைத்து உயிரணுக்களிலும் உள்ள ரைபோ கரு அமிலம் மற்றும் புரதங்களின் சிக்கலான அமைப்பான "ரைபோசோம்" (ribosome) எனப்படும் செல்களின் கட்டமைப்பை ஆய்வு செய்ய குளிர்நிலை உயிரிபடிகவியல் முறைகளைக் குறித்த முன்னோடியான தமது ஆய்வுப்பணிக்காக அறியப்பட்டவர். வீஸ்மேன் அறிவியல் கழகத்தின் ஹெலன் மற்றும் மில்டன் ஏ.கிம்மேல்மேன் உயிரியல் மூலக்கூற்று கட்டமைப்பு மற்றும் உருவாக்கல் மையத்தின் நடப்பு இயக்குநராக உள்ளார். "ரைபோசோம் எனப்படும் செல்களுக்குள் புரதங்கள் உற்பத்தியாவது தொடர்பான ஆய்வுக்காக" இவருக்கும் தாமஸ் ஸ்டைட்ஸ், மற்றும் வெங்கட்ராமன் ராமகிருஷ்ணன் ஆகியோருக்கும் 2009ஆம் ஆண்டிற்கான [[:
# விக்கிப்பீடியா:பாதுகாப்புக் கொள்கை



**----
எக்காமும் பாதுகாக்கப்பட்டது**

| ----
அலுவலகத்தால் பாதுகாக்கப்பட்டது | } |
| --- | --- |

நிர்வாகிகள் ஓர் பக்கத்தினை தொகுப்பதையும் நகர்த்துவதையும் கட்டுப்படுத்தும் விதமாக **பாதுகாக்கவும்** பின்னர் அந்த **பாதுகாப்பை** விலக்கவும் முடியும். பாதுகாப்பு காலக்கெடுவின்றியோ அல்லது குறிப்பிட்ட காலத்தின் பின்னர் விலகுமாறோ வழங்கப்படலாம்.  

- **முழுமையான பாதுகாப்பு** நிர்வாகிகள் தவிர எவராலும் தொகுக்கவியலாது . முழுமையாக பாதுகாக்கப்பட்ட ஊடக கோப்புகள் புதிய தரவேற்றங்களால் மேலெழுதப் படவியலாது.
- **குறை-பாதுகாப்பு** பதிகை செய்யாத பங்களிப்பாளர்கள் மற்றும் தானுறுதி செய்யப்படாத பயனர்கள் தொகுப்பதை தடை செய்யும்.
- **உருவாக்கல் பாதுகாப்பு**முன்னர் மீண்டும் உருவாக்குவதை தடுக்கிறது.
- **நகர்த்தல் பாதுகாப்பு**பக்கங்களை தடுக்கிறது.

எந்தவகையான பாதுகாப்பையும் கொடுக்கவோ விலக்கவோ விக்கிப்பீடியா:பக்கக் காப்புக்கான வேண்டுகோள்கள் பக்கத்தில் வேண்டலாம். பக்கப் பாதுகாப்பை விலக்கக் கோரும் வேண்டுகோள்கள் அப்பக்கத்தின் பேச்சுப் பக்கத்தில் தகுந்த காரணங்களுடன் எழுப்பப்படவேண்டும்;அவை சர்ச்சைகுறியதாக இல்லாதிருந்தாலோ அல்லது இணக்கம் இருந்தாலோ பாதுகாப்பு விலக்கப்படும்.  

அலுவல் செயல்களுக்காக செய்யப்பட்டிருந்தால் தவிர, (பார்க்ககீழே), நிருவாகிகள் பாதுகாப்பிற்கான காரணம் தற்சமயம் இல்லாதிருந்தாலோ, கணிசமான காலம் கடந்திருந்தாலோ, தொடர்ந்த பாதுகாத்தலுக்கு இணக்கம் இல்லாதிருந்தாலோ பாதுகாப்பை விலக்குவார்கள். தெளிவான சூழல் புரியாத நிலையில் முதலில் அப்பக்கத்தை பாதுகாத்த நிருவாகியை தொடர்பு கொள்ள அறிவுரைக்கப் படுகிறது. பாதுகாவலை கொடுத்த/விலக்கிய செயல்கள் இங்கு பதியப்படுகின்றன:Special:Log/protect.
# ராய் கிளாபர்



**ராய் கிளாபர்** (*Roy Jay Glauber*, செப்டம்பர் 1, 1925 – திசம்பர் 26, 2018) ஒரு அமெரிக்க கொள்கைநிலை இயற்பியலாளர் ஆவார். இவர் ஹார்வர்ட் பல்கலைக்கழகத்தின் இயற்பியல் பேராசிரியர் மற்றும் அரிசோனா பல்கலைக்கழகத்தின் ஒளியியல் அறிவியலுக்கான பேராசிரியராக பணியாற்றுகிறார். நியூயார்க் நகரத்தில் பிறந்த இவர், 2005-ஆம் ஆண்டிற்கான இயற்பியல் நோபல் பரிசின் ஒரு பகுதியை "ஒளியியல் ஒரியல்பில் துணுக்கக் கோட்பாடு"-க்காக பெற்றார். இன்னொரு பகுதியை ஜான் ஹால் மற்றும் தியோடர் ஹன்ச் ஆகியோர் பெற்றனர்.
# சின்னார் கானுயிர்க் காப்பகம்


**சின்னாறு கானுயிர்க் காப்பகம்** (அல்லது சின்னாறு வனவிலங்குக் காப்பகம்) கேரள மாநிலத்தின் இடுக்கி மாவட்டத்தில் அமைந்துள்ளது. இது மறையூருக்கு வடக்கே 12 கிலோ மீட்டர் தொலைவில் சின்னாறு பகுதியில் அமைந்துள்ளது. கேரள மாநிலத்தில் உள்ள 12 கானுயிர்க் காப்பகங்களில் இது ஒன்றாகும். உடுமலைப் பேட்டை-மூணார் மாநில நெடுஞ்சாலை இக்காப்பகத்தின் ஊடாகச் செல்கிறது.  

சின்னாறும் பாம்பாறும் இக்காப்பகத்தின் குறிப்பிடத்தக்க நீராதாரங்கள் ஆகும். இங்கு தூவானம் அருவி அமைந்துள்ளது.  

## குடியிருப்புகள்
இங்கு 11 பழங்குடி மக்களின் குடியிருப்புகள் உள்ளன. முதுவர், புலையர் ஆகியோர் குறிப்பிடத்தக்க பழங்குடியின மக்களாவர். வேளாண்மை இவர்களின் முக்கியத் தொழில்.  

## உயிரின வளம்
34 வகையான பாலூட்டிகளும் 245 வகையான பறவைகளும் 52 வகையான ஊர்வனக்களும் இப்பகுதியில் உள்ளதாக கணக்கிடப்பட்டுள்ளது.  
965 வகையான பூக்கும் தாவரங்கள் உள்ளன.
# எர்ட்டா முல்லர்


**எர்ட்டா முல்லர்** (*Herta Müller*, ஹெர்ட்டா மியூல்லர், பிறப்பு: ஆகத்து 17, 1953) என்பவர் ருமேனியாவில் பிறந்த செருமனிய புதின எழுத்தாளர், கவிஞர், கட்டுரையாளர். இவர் ருமேனியாவின் கம்யூனிச அரசாட்சியைப் பற்றியும் அக்காலத்தில் மக்களின் வாழ்க்கை நிலை பற்றியும் எழுதியமைக்காக அறியப்படுகிறார். இவருக்கு 2009 ஆம் ஆண்டிற்கான இலக்கியத்துக்கான நோபல் பரிசு கிடைத்தது.
# உருவாண்டா இனப்படுகொலை



**உருவாண்டா இனப்படுகொலை** (*Rwandan Genocide*) என்பது 1994 ம் ஆண்டு உருவாண்டாவில் நூறாயிரக்கணக்கில் துட்சி இனத்தவர்களும், ஊட்டு மிதவாதிகளும் கொல்லப்பட்ட நிகழ்வாகும். இதன் போது சில மாதக் காலப் பகுதியில் 500 000 மேற்பட்ட மக்கள் கொல்லப்பட்டார்கள். பெருந்தொகையானோர் ஊனமாக்கப்பட்டோர். பெரும் உடைமை அழிவும் நிகழ்ந்தது. இந்த படுகொலை தொடங்கிய நாள் ஏப்ரல் 7 1994.  

பெரும்பான்மையினரான ஊட்டு இன அரசின் இனவாதக் கொள்கைகள் இந்தப் படுகொலைகளுக்கு காரணமாக அமைந்தன.  

## இவற்றையும் பாக்க
- இனப்படுகொலைகள் பட்டியல்

### விக்கிசெய்திகள்
- உருவாண்டா படுகொலைகளுக்காகத் தேடப்பட்டு வந்த முக்கிய நபர் கைது, அக்டோபர் 6, 2009
- உருவாண்டா படுகொலைக் குற்றவாளியை கொங்கோ நாடு கடத்தியது, செப்டம்பர் 20, 2009
# கெஞ்சியின் கதை


என்பது, பதினோராம் நூற்றாண்டுத் தொடக்கத்தில், முராசாக்கி சிக்கிபு என்னும் சப்பானிய உயர்குடிப் பெண்ணொருவரால் எழுதப்பட்டதாகக் கருதப்படும் ஒரு செந்நெறி ஆக்கம் ஆகும். எய்யன் காலப்பகுதியின் உயர் நிலையில் எழுதப்பட்ட இது உலகின் முதலாவது புதினம் எனக் கருதப்படுவதும் உண்டு. உலகின் முதல் தற்காலப் புதினம், உலகின் முதல் உளவியல் புதினம் போன்ற பெருமைகளையும் இதற்கு அளிப்பவர்கள் இருக்கின்றனர். எனினும் இவை இன்னும் சர்ச்சைக்கு உரியனவாகவே உள்ளன.  

*கெஞ்சி மானோகட்டாரி*யின் ஒரு பகுதியை முதலில் ஆங்கிலத்தில் மொழி பெயர்த்தவர் சுமாட்சு கெஞ்சோ என்பவர். இதன் பின் ஒரு அத்தியாயம் தவிர்ந்த ஏனைய பகுதிதிகளை ஆர்தர் வாலி என்பவர் மொழிபெயர்த்தார். முதல் முழுமையான ஆங்கில மொழிபெயர்ப்பு எட்வார்ட் சீடென்சுட்டிக்கர் என்பவரால் செய்யப்பட்டது. இவரது மொழிபெயர்ப்பு ஆர்தர் வாலியினதைக் காட்டிலும் நேரடியான மொழிபெயர்ப்பாக இருந்தது. மிக அண்மையில், 2001 ஆம் ஆண்டில் ரோயால் டைலர் என்பவர் செய்த மொழிபெயர்ப்பும் கூடியவரை மூல ஆக்கத்தின் தன்மைகளை நேரடியாக வெளிப்படுத்தும் வகையில் அமைந்திருந்தது. மாருதீ சூருனென் என்பவர் இதனை பின்னிய மொழியில் மொழிபெயர்த்துள்ளார்.  

## அறிமுகம்
இக்கதை, குறிப்பிட்ட காலங்களுக்கு ஒருமுறை உயர்குடிப் பெண்களுக்கு வழங்குவதற்காகப் பகுதி பகுதியாகவே எழுதப்பட்டது. இது தற்காலப் புதினங்களில் காணப்படும் பல கூறுகளைத் தன்னகத்தே கொண்டுள்ளது. ஒரு மையப் பாத்திரமும், முக்கியமானவையும் முக்கியத்துவம் குறைந்தவையுமாகிய மேலும் பல கதைமாந்தர்களும் இருத்தல்; முக்கிய பாத்திரங்கள் தொடர்பான சிறப்பான பாத்திரப் படைப்பு; மையப் பாத்திரத்தின் வாழ்க்கைக் காலத்தையும் அதற்கு அப்பால் சில காலங்களையும் உள்ளடக்கிய குறித்த காலப் பகுதியில் இடம்பெறும் தொடரான நிகழ்வுகள் என்பன இத்தகைய கூறுகளுக்கு எடுத்துக்காட்டுகள் ஆகும். இக் கதையில் கதைக்கரு எதுவும் இல்லை. மாறாக ஒரு உண்மை வாழ்க்கையில் நிகழ்பவற்றைத் தொடராக எடுத்துக்கூறும் வகையில் கதை அமைந்துள்ளது. கதைமாந்தரின் வயதும் கதை ஓட்டத்துடன் உயர்ந்துகொண்டு செல்கிறது.  

மூலக் கதையில் எந்தக் கதைமாந்தருக்கும் வெளிப்படையான பெயர்கள் வழங்கப்படாதது அதனை வாசிப்பவர்களுக்கும், மொழி பெயர்ப்பவர்களுக்கும் உள்ள தலையாய சிக்கல் ஆகும். மாறாகக் கதைமாந்தர்களின் செயற்பாடு அல்லது வகிக்கும் பங்கு குறித்த பெயர்களே தரப்படுகின்றன. இத்தகைய பெயர்களுள் "இடது அமைச்சர்", "அதியுத்தமர்", "வாரிசு" போன்றவை அடங்குகின்றன. ஆனால், கதை நீண்ட காலத்தினூடாக நகரும் போது இப் பெயர்களால் குறிக்கப்படுபவர்கள் வெவ்வேறானவர்களாக அமைகின்றனர்.
# சா நாமா



**சா நாமா** (*Shahnameh*, *Shahnama*; **ஷா நாமா**, ) என்பது பாரசீகப் புலவர் பெர்தோவ்சி என்பவர் கிபி 1000 ஆவது ஆண்டளவில் எழுதிய மிகப்பெரிய தொகைநூல் ஆகும். இது ஈரானின் தேசிய இதிகாசமாகவும் விளங்குகிறது. இந்நூல், உலகம் தொடங்கியதிலிருந்து பாரசீகத்தை கிபி 7ம் நூற்றாண்டில் இசுலாமியர் கைப்பற்றும் வரையிலான ஈரானின் தொன்மங்களையும், வரலாற்றையும் கூறுகிறது.  

இதன் இலக்கியச் சிறப்பு ஒருபுறம் இருக்க, அரபு மொழிக் கலப்பற்ற தூய பாரசீக மொழியில் எழுதப்பட்ட இந் நூல், பிற்காலத்தில் பெருமளவு அரபு மொழிச் செல்வாக்கிலிருந்து பாரசீக மொழியை மீட்டெடுப்பதற்குப் பேருதவியாக அமைந்தது. இப் பாரிய நூல், பாரசீக மொழி பேசுபவர்களால் ஒரு தலை சிறந்த படைப்பாகக் கருதப்படும் அதே வேளை, இது பாரசீகத்தின் வரலாறு, பண்பாட்டு விழுமியங்கள், பண்டைய மதங்கள் (சொராட்டிரிய நெறி), ஆழ்ந்த நாட்டுணர்வு ஆகியவற்றை வெளிப்படுத்தும் ஒரு நூலாகவும் உள்ளது. பெர்தோவ்சி, நூலை எழுதி முடிக்கும்போது பாரசீகம் தனது சுதந்திரத்தை இழந்துவிட்டிருந்தது. இந்நூலில் நினைவு கூரத்தக்க பல சாதனையாளர்கள் இடம்பெற்றிருந்தாலும், பாரசீக நாடே உண்மையான சாதனையாளராகக் காட்டப்பட்டுள்ளது. இதனால் பாரசீக நாட்டுக்கு இது ஒரு முக்கிய நூலாகக் கருதப்படுகின்றது.  

சோரோவாசுட்டிரியனியத்தின் தோற்றத்திலிருந்து அதன் இறுதி அரசன் முசுலிம்களால் தோற்கடிக்கப்படும் வரையான வரலாறு இடம்பெற்றிருப்பதனால், இன்று உலகில் எஞ்சியிருக்கும் 200,000 அளவிலான சோரோவாசுட்டிரியருக்கும் இந் நூல் சிறப்பு வாய்ந்த ஒன்று.
# பிளிம்சால் கோடு


**பிளிம்சால் கோடு** என்பது கப்பல்களில் அதிகபட்ச எடை ஏற்றும் அளவைக் குறிக்கப்பயன்படுத்தப்படும் ஒரு கோடு. இக்கோடு நீரில் மூழ்குமானால் அது கப்பலில் அதிக எடை ஏற்றப்பட்டிருப்பதையும் கப்பலின் பாதுகாப்பின்மையையும் குறிக்கும்.  

இக்கோடு சாமுவேல் பிளிம்சால் என்னும் ஆங்கிலேயரின் நினைவாகப் பெயரிடப்பட்டது. இவர் ஒரு அரசியல்வாதியும் சமூகசீர்திருத்தவாதியும் ஆவார். அவர் வாழ்ந்த காலத்தில் கப்பல் முதலாளிகள் கப்பலுக்கு அதன் மதிப்பைவிட மிகுதியாகக் காப்பீடு செய்து விட்டு கப்பல்களின் அதிக எடை ஏற்றிச் செலுத்தினர். இதனால் கப்பல் நீரில் செல்வதை விட முழுகினால் அதிக லாபம் கிடைத்ததால் அவ்வாறு செய்தனர். இதனால் மாலுமிகளின் உயிருக்கு ஆபத்து ஏற்பட்டது. இத்தகைய அதிக எடை ஏற்றிச் செலுத்தப்பட்ட கப்பல்கள் மரணக்கப்பல்கள் என்னும் பொருள்படி (coffin ships) என்று அழைக்கப்பட்டன.
# சாமுவேல் பிளிம்சால்


**சாமுவேல் பிளிம்சால்** (*Samuel Plimsoll*, 10 பிப்ரவரி 1825 - 3 சூன் 1898) ஒரு ஆங்கிலேய அரசியல்வாதியும் சமூக சீர்திருத்தவாதியும் ஆவார். இவர் இன்று கப்பல்களில் பயன்படுத்தப்படும் பிளிம்சால் கோடு என்னும் பாதுகாப்புக் கோட்டினை நடைமுறைப் படுத்தியதற்காகப் போற்றப்படுகிறார்.  

இவருடைய காலத்தில் அதிக பாரம் ஏற்றப்பட்ட கப்பல்கள் கடலில் செலுத்தப்பட்டன. இவை கப்பலின் மதிப்பை விட அதிகமாக காப்பீடு செய்யப்பட்டிருந்தன. இக்கப்பல்கள் இருப்பதைக் காட்டிலும் மூழ்கினால் அதிக லாபம் கிடைத்தது. இதனால் கப்பல் முதலாளிகள் தங்கள் தொழிலாளர்களைப் பற்றி கவலைப் படாமல் அதிக எடை ஏற்றிப் பயன்படுத்தினார். பிளிம்சால் இதற்கு எதிராகப் போராடி பாதுகாப்புக் கோடு நடைமுறைக்கு வரப் பாடுபட்டார். இதனால் இக்கோடுகள் பிளிம்சால் கோடுகள் எனப்படுகின்றன.
# வார்ப்புரு:MahayanaBuddhism

<table cellspacing="0" cellpadding="3">  

<tr><td>  
<div>  
<div>மகாயான</div>  
<div></div>  
<div>பௌத்தம்</div>  
</div>  
</td></tr>  

<tr><td>நாடுகள்</td></tr>  

<tr><td>இந்தியா&nbsp;•&nbsp;இலங்கை&nbsp;•&nbsp;சீனா&nbsp;•&nbsp;சப்பான்  
மியான்மர்  
கம்போடியா  
ஆங்காங்  
தைவான்  
கொரியா&nbsp;•&nbsp;வியட்நாம்  
தாய்வான்&nbsp;•&nbsp;மங்கோலியா  
திபேத்து&nbsp;•&nbsp;பூட்டான்&nbsp;•&nbsp;நேபாளம்</td></tr>  

<tr><td>கொள்கை</td></tr>  

<tr><td>போதிசத்வர்&nbsp;•&nbsp;Upāya  
Samādhi&nbsp;•&nbsp;Prajñā  
Śunyatā&nbsp;•&nbsp;Trikāya</td></tr>  

<tr><td>மகாயான சூத்திரங்கள்</td></tr>  

<tr><td>Prajñāpāramitā Sūtras  
தாமரை சூத்திரம்  

ததாகதகர்ப தத்துவம்  
</td></tr>  

<tr><td>மகாயானப் பிரிவுகள்</td></tr>  

<tr><td>மத்தியமிகம்  
யோகசாரம்  
சௌத்திராந்திக யோகசாரம்  
சுகவதி  
Esoteric Buddhism  
தூய நிலம்&nbsp;•&nbsp;சென்&nbsp;•&nbsp;  
தியாந்தாய்&nbsp;•&nbsp;நிச்சிரென்</td></tr>  

<tr><td>வரலாறு</td></tr>  

<tr><td>பட்டுப் பாதை&nbsp;•&nbsp;நாகார்ஜுனர்  
போதி தருமன்&nbsp;•&nbsp;  
வசுபந்து  
திக்நாகர்  
தர்மகீர்த்தி </td></tr>  

<tr><td>Portal'''</td></tr>  

<tr><td></td></tr>  

</table><noinclude>  
**Template:MahayanaBuddhism** categorizes major Wikipedia articles on Mahayana Buddhism into a sidebar.  

### Usage
This template can be invoked as follows:  

:**** &mdash; *transcludes the template as shown here.*  

### Color scheme
The color scheme of this page is based on the prominence of golden light in Mahayana Buddhism as typified by the Golden Light Sutra. The colors of gold were sampled from a painting of Sukhavati, and specifically from the Avalokiteśvara figure's radiant aura of golden light.  

The color scheme uses four custom hues: a light gold (hex #fbfac4), a vivid gold: (hex #fff692), a deep gold (hex #debc32), and a custom blue (hex #00ccff) for the non-link text.  

### Sources

Wikipedia's policy on verifiability states:  
:"The burden of evidence lies with the editor who adds or restores material. Material that is **challenged or likely to be challenged** needs a reliable source, which should be cited in the article."  
The main article and set of related citations for this template's content is Mahayana. Questions about the reliability or accuracy of this template's concepts should be addressed on that article's talk page. Questions about this template's organzation should be addressed on this template's talk page.
# மெய்சி மீள்விப்பு


என்பது, 19 ஆம் நூற்றாண்டின் பின்னரைப் பகுதியில், சப்பானிய அரசியல், சமூக அமைப்பு ஆகியவற்றில் ஏற்பட்ட பெரும் மாற்றங்களை உருவாக்கிய தொடரான நிகழ்வுகளைக் குறிக்கின்றது. இந்நிகழ்வுகள் இடம்பெற்ற காலம், எடோ காலப்பகுதியின் பிற்பகுதியையும், மெய்சி காலப்பகுதியின் முற்பகுதியையும் உள்ளடக்கியது.  

## கூட்டணி
1866 ஆம் ஆண்டில், சட்சுமா பகுதியின் தலைவரான சாய்கோ தாக்காமோரியும், சோசூ பகுதியின் தலைவர் கிடோ தக்கயோசியும் இனைந்து உருவாக்கிய சட்சுமா-சோசூ கூட்டணியே மெய்சி மீள்விப்புக்கான அடிப்படையாக அமைந்தது எனலாம். இவ்விரு தலைவர்களும் பேரரசர் கோமேய்க்கு ஆதரவு வழங்கினர். சாக்கோமோட்டோ ரியோமா என்பவர் அப்போது ஆட்சியில் இருந்த தொக்குகாவா சொகுனாட்டே அரசை எதிர்ப்பதற்காகவும், பேரரசரின் ஆட்சியை மீள்விப்பதற்காகவும் இவர்களை ஒன்றிணைத்தார். 1867 ஆம் ஆண்டு சனவரி 30 ஆம் தேதி பேரரசர் கோமெய் காலமானதைத் தொடர்ந்து அதே ஆண்டு பெப்ரவரி மூன்றாம் தேதி அவரது மகன் பேரரசர் மெய்சி அரியணை ஏறினார். இக் காலப்பகுதியில் சப்பான் நிலப்பிரபுத்துவச் சமூக அமைப்பிலிருந்து, முதலாளித்துவப் பொருளாதார அமைப்புக்கு மாற்றம் பெற்றதுடன் அதனை மேனாட்டுச் செல்வாக்குக்குள் கொண்டுவந்தது.
# வார்ப்புரு:History of Japan

<onlyinclude>{|  
!|சப்பானின் வரலாறு  
|-  

}  
|-  
| |  
- பழையகற்காலம் <font>35000–14000 BC</font>
- சோமோன் காலம் <font>14000–400 BC</font>
- யயோய் காலம் <font>400 BC–250 AD</font>

- கொஃபுன் காலம் <font>250–538</font>
- அசுக்கா காலம் <font>538–710</font>
- நாரா காலம் <font>710–794</font>
- எய்யன் காலம் <font>794–1185</font>
- கமக்குரா காலம் <font>1185–1333</font>
- நன்போக்கு-சோ காலம்<font>1333–1392</font>
  - கென்மு மீள்விப்பு <font>1333–1336</font>
- முரோமச்சி காலம் (Ashikaga period)
<font>1336–1573</font>  
  - செங்கோக்கு காலம்
- அசூச்சி-மொமோயாமா காலம்
<font>1568–1603</font>  
  - நன்பான் வணிகம்
- எடோ காலம் (Tokugawa period)
<font>1603–1868</font>  
  - பாக்குமட்சு <font>1853–1868</font>
- பாக்குமட்சு (Prewar Japan) <font>1868–1945</font>
  - மெய்சி காலம் <font>1868–1912</font>
  - தாய்சோ காலம் <font>1912–1926</font>
    - உலகப்போர் 1 இல் சப்பான்
  - சோவா காலம் <font>(constitutional:1926–1945.
nominal:1926-1989)</font>  
    - சப்பானிய இராணுவவாதம்
- போருக்குப் பிந்திய சப்பான் <font>1945–present</font>
  - Occupation of Japan <font>1945–1952</font>
  - Post-Occupation Japan <font>1952–1989</font>
  - எய்செய் காலம் <font>1989–present</font>
|-  
| |  
- பொருளாதார வரலாறு

- கல்வி வரலாறு

- படைத்துறை வரலாறு

- கடற்படை வரலாறு

- நிலநடுக்க வரலாறு
|-  
| |  
Glossary  

|}</onlyinclude>  

When is put in picture name,The pictue is changed.  

When is put in picture width,The pictue size is changed.(initial value = )  

When the argument "Image explanation" is put in The explanation, The explanation is put in.  

exsample:  

or(The image is used in case of usually)  

or
# சாம்பா

என்பவரால் வரையப்பட்டது.</>]]  
**சாம்பா** என்பது ஒரு பிரேசில் நாட்டு நடனமும் இசை வகையும் ஆகும். இது ஆப்பிரிக்க, ஐரோப்பிய மூலங்களை அடிப்படையாகக் கொண்டு உருவானது. பிரேசிலின் தலையாய பண்பாட்டு வெளிப்பாடுகளில் ஒன்றாகக் கருதப்படும் இது, பிரேசிலின் தேசிய அடையாளத்துக்கான சின்னமாகவும் விளங்குகிறது.  

பாகிய, *சாம்பா டி ரோடா* எனும் சாம்பா வகை 2005 ஆம் ஆண்டில் யுனெசுக்கோ மனிதத்தின் மரபுகளுள் ஒன்றாக அறிவிக்கப்பட்டது. இட்துவே இன்று ரியோ டி செனெய்ரோவில் ஆடப்பட்டு வரும் கரியோக்கா என்னும் சாம்பா வகையின் அடிப்படையாகும்.
# நிறப்பிரிகை

) ஒரு கண்ணாடிமுப்பட்டகத்தின் வழியே செல்லும் போது ஏழு நிறங்களாகப் பிரிவதைக் காணலாம்.]]  

**நிறப்பிரிகை** (*dispersion*) எனப்படுவது வெண்ணிறமாகத் தென்படும் ஒளி அதன் உட்கூறாக அமைந்துள்ள ஒளியலைகள் பல நிறங்களாகப் பிரியும் நிகழ்வு. பகல் (சூரிய) ஒளி ஒரு முப்பட்டகத்தின் வழியே புகுந்து செல்லும் போது ஏழு குழுக்களான நிறங்களாகப் பிரிவதை நாம் அறிவோம். நிறங்களின் அணிவகுப்பு VIBGYOR என்ற நினைவுச்சொற்றொடர் (mnemonic) மூலம் அறியப்படுகிறது; உண்மையில், முதலில் கிடைக்கும் நிறம் சிவப்பு (**R**ed), இறுதியில் தான் ஊதா (**V**iolet) கிடைக்கின்றது.  

## நிறப்பிரிகை ஏற்படுவது ஏன்?
- வெண்ணிற ஒளியினுள் அடங்கிய ஒவ்வொரு நிறத்திற்கும் ஒவ்வொரு அலைநீளம் **λ** அல்லது அலைநீள-அடுக்கம் உள்ளது.
  - காட்டாக, சிவப்பு என்று நாம் உணரும் நிற அலைகளின் அடுக்கம் 630–740&nbsp;nm (நேனோமீட்டர்), அளவாக இருக்கும்.
  - ஊதா நிறத்தின் அலைநீள-அடுக்கம் குறைந்ததாக (சிறுமமாக) இருக்கும். (அதாவது, 380-450&nbsp;nm)
- முப்பட்டக ஊடகமான கண்ணாடியில், ஒவ்வொரு அலைநீள ஒளியும் ஒவ்வொரு வேகத்தில் செல்லும்.
  - சிவப்பு நிற ஒளியின் வேகம் அதிக அளவாக இருக்கும் (பெருமம்), ஊதாவின் வேகம் சிறிதாக (சிறுமம்) இருக்கும்; மற்ற நிறங்கள் இடைப்பட்ட விரைவுகளில் செல்லும்
- வேகம் வேறுபடுவதால் ஒளிவிலகல் அளவும் வேறுபடும். குறிப்பாகச் சொன்னால், ஒளிவிலகல் எண் மாறுபடும்.
  - அதிக வேகம் - குறைந்த அளவு ஒளிவிலகல் எண்; குறைந்த வேகம் - அதிகளவு ஒளிவிலகல் எண்.
  - எனவே, சிவப்பின் ஒளிவிலகல் குறைவாகவும் ஊதாவின் ஒளிவிலகல் அதிகமாகவும் இருக்கும் (Blue Bends Best).

## இவற்றையும் காண்க
- நிறப்பிரிகைக்கான அசைப்படம்
- வெவ்வேறு நிறங்கள் வெவ்வேறு பிரிகைகள் - டென்னசி பலகலையின் அசைப்படம்

## சுட்டுகள்
# மன்னார் வளைகுடா



**மன்னார் வளைகுடா** (Gulf of Mannar) என்பது இந்தியப் பெருங்கடலில் இலட்சத்தீவுக் கடலின் பகுதியில் அமைந்துள்ள ஒரு குடா ஆகும். இது இந்தியாவின் தென்கிழக்கு முனைக்கும் இலங்கையின் மேற்குக் கரைக்கும் இடையில் 160 முதல் 200 கிலோமீட்டர் (100 முதல் 125 மைல்) அகல இடத்தில் அமைந்துள்ளது. தாழ் தீவுகளையும் கற்பாறைகளையும் கொண்ட ஆதாம் பாலம் மன்னார் வளைகுடாவை இந்தியாவுக்கும் இலங்கைக்கும் இடையில் அமைந்துள்ள பாக்கு நீரிணையில் இருந்து பிரிக்கிறது. தென்னிந்தியாவில் உள்ள தாமிரபரணி ஆறும் இலங்கையில் உள்ள அருவி ஆறும் மன்னார் வளைகுடாவில் கலக்கின்றன.  

560 சதுர கி.மீ. பரப்பில் அமைந்துள்ள மன்னார் வளைகுடா தேசிய பூங்காவில் 0.25 ஹெக்டயர் முதல் 125 ஹெக்டயர் அளவிலான 21 தீவுகள் அமைந்துள்ளன. இந்த தீவுகளை சுற்றிலும் மீன்களின் இருப்பிடமாகத் திகழும் பவளப் பாறைகள் அதிகளவில் காணப்படுகின்றன. 104 வகை கடின பவளப்பாறைகள் மன்னார் வளைகுடா பகுதியில் காணப்படுகின்றன.  

## வளைகுடாவில் உள்ள தீவுகள்
1. வான்தீவு
1. காசுவார் தீவு
1. காரைச்சல்லி தீவு
1. விலங்குசல்லி தீவு
1. உப்புத்தண்ணி தீவு
1. புலுவினிசல்லி தீவு
1. நல்ல தண்ணி தீவு
1. ஆனையப்பர் தீவு
1. வாலிமுனை தீவு
1. அப்பா தீவு
1. பூவரசன்பட்டி தீவு
1. தலையாரி தீவு
1. வாழை தீவு
1. முள்ளி தீவு
1. முசல் தீவு
1. மனோலி தீவு
1. மனோலிபுட்டி தீவு
1. பூமரிச்சான் தீவு
1. புள்ளிவாசல் தீவு
1. குருசடை தீவு
1. சிங்கில் தீவு

இந்த தீவுகள் நிர்வாக காரணங்களுக்காக  

- தூத்துக்குடி குழுவில் 4 தீவுகள்
- வேம்பார் குழுவில் 3 தீவுகள்
- கீழக்கரை குழுவில் 7 தீவுகள்
- மண்டபம் குழுவில் 7 தீவுகள்

என நான்கு குழுக்களாக பிரிக்கப்படுகின்றன.
# சிகப்பு மேகம்


**சிகப்பு மேகம்** (ஆங்கிலம்: *Red Cloud*, இலக்கோட்டா: Maȟpíya Lúta), (1822 - டிசம்பர் 10, 1909) ஒரு சிறந்த அமெரிக்க முதற்குடிமக்களின் தலைவர். இவர் ஐக்கிய அமெரிக்கா படைக்கு எதிரான போர்களில் வெற்றிகளை ஈட்டியவர். பின்னர், இவரும், முதற்குடி மக்களும் முகாங்களில் (reservations) அடைக்கப்பட்டனர். அங்கும் இவர் தமது போராட்டத்தை முன்னெடுத்தார்.
# விக்கிப்பீடியா:உங்களுக்குத் தெரியுமா/அக்டோபர் 11, 2009


- **சிகப்பு மேகம்** என்ற அமெரிக்க இலக்கோட்டா முதற்குடிமக்கள் தலைவர் 1865 இருந்து 1867 வரை வயோமிங் மொன்டானா ஆகிய இடங்களில் இவர்களுக்கும் ஐக்கிய அமெரிக்க படைத்துறைக்கும் இடையே நடைபெற்ற போரில் வெற்றி ஈட்டியவர்.
- உணவைச் சூடாக்கப் பயன்படும் **நுண்ணலை அடுப்பு** 1940 களின் இறுதியில் அமெரிக்காவில் கண்டுபிடிக்கப்பட்டது.
- கூடிய உற்பத்தி தரும் விதைகள், பழுதடையா மரக்கறிகள், புதிய வகை உயிரினங்கள் (மரபணு மாற்றப்பட்ட உயிரினம்), செயற்கை உடல் உறுப்புகள், செயற்கை இன்சுலீன் என பல தரப்பட்ட பயன்பாடுகள் **மரபணு பொறியியலுக்கு** உண்டு.
- **அறிவாய்வியல்** (Epistemology) என்பது, அறிவின் மூலம், எல்லை, இயல்பு போன்ற அம்சங்கள் குறித்து ஆய்வு செய்யும் ஒரு துறை ஆகும்.
- தமிழ், அன்னம், முகில், காக்கை, நெல் போன்ற அஃறிணைப் பொருட்களைத் தூது செல்ல ஏவுவது போல அமையும் இலக்கியம் **தூது** இலக்கியம் எனப்படுகிறது.
# தாங் அரசமரபு



**தாங் அரசமரபு** (சூன் 18, 618 – சூன் 4, 907), சீனாவின் அரசமரபுகளில் ஒன்று. இது சுய் வம்சத்தைத் தொடர்ந்து முன்னணிக்கு வந்தது. தாங் அரசமரபுக் காலத்துக்குப் பின் வந்தது ஐந்து அரசமரபுகளும் பத்து அரசுகளும் காலம். தாங் அரசமரபு லீ குடும்பத்தினரால் நிறுவப்பட்டது. சுய் வம்சத்தின் அதிகாரம் இறங்குமுக நிலையை அடைந்து சீர்குலைந்தபோது, இவர்கள் அதிகாரத்தைக் கைப்பற்றினர். 16 அக்டோபர் 690 க்கும் 3 மார்ச் 705 க்கும் இடைப்பட்ட காலப்பகுதியில், சீனாவை ஆண்ட ஒரே பேரரசியான வூ செட்டியான் என்பவர் ஆட்சியைக் கைப்பற்றி ஆண்ட காலம் தாங் அரசமரப ஆட்சியில் ஏற்பட்ட சிறிய இடையீடு ஆகும்.  

முன்னர் சாங்கான் என அழைக்கப்பட்ட இன்றைய சியான் நகரமே தாங் வம்சத்தினரின் தலை நகரமாக இருந்தது. அக்காலத்தில் உலகில் மக்கள்தொகை கூடிய நகரம் இதுவே. தாங் வம்சக் காலமே சீனப் பண்பாட்டில் மிக உயர்வான காலம் என வரலாற்றாளர்கள் கருதுகின்றனர். இது முன்னர் இருந்த ஆன் அரசமரபு காலத்துக்கு ஈடானதாக அல்லது அதை விஞ்சியதாக இருக்கலாம் எனவும் ஆய்வாளர்கள் கூறுகின்றனர்.
# தார்ஃபூர் இனப்படுகொலை

**தார்ஃபூர் இனப்படுகொலை** எனப்படுவது தாஃர்பூர் இல் 400 000 மேற்பட்ட மக்கள் படுகொலை செய்யப்படும் நிகழ்வாகும்.  

## பின்புலம்
சூடானின், தார்ஃபூர் நிலப்பரப்பில் இரண்டு பிரிவுகள் வசிக்கின்றன. ஒரு பகுதி பெரும்பான்மை உழவர்களைக் கொண்ட ஆபிரிக்கர்கள். இரண்டாவது பிரிவு நாடோடி இடையர்களைக் கொண்ட அரேபியர்களாக தம்மை அடையாளப்படுத்துவோர். இருபிரிவுகளின் பெரும்பான்மையினரும் இசுலாமிய சமயத்தைச் சார்ந்தவர்கள்.  

ஆபிரிக்க உழவர்கள் திட்டமிட்ட முறையில் அரச ஆதரவு பெற்ற அரபு கூலிப்படையான Janjaweed கொல்லப்படுகிறார்கள். இதுவரை 400 000 மேற்பட்டோர் கொல்லப்பட்டும், 2.5 மில்லியம் மக்கள் இடம்பெயர்ந்தும் உள்ளனர்.  

## இவற்றையும் பாக்க
# வானமாதேவி, கடலூர்


**வானமாதேவி** (*Vanamadevi*), இந்தியாவின் தமிழ்நாடு மாநிலத்தில் அமைந்துள்ள கடலூர் மாவட்டத்தில் உள்ள கடலூர் வட்டத்தில் இருக்கும் ஓர் ஊராட்சி ஆகும். இதன் பெயரில் மற்றோர் ஊராட்சி காட்டுமன்னார்கோயில் அருகில் உள்ளது.  

## புவியியல்
இவ்வூரின் அமைவிடம் ஆகும். கடலூர் - சங்கராபுரம் (மா.நெ- 68) ([SH-68) மாநில நெடுஞ்சாலையில் கடலூரி்லிருந்து 11 கி.மீ தொலைவில் வானமாதேவி ஊராட்சி உள்ளது  

## மக்கள் வகைப்பாடு
இந்திய 2001 மக்கள் தொகை கணக்கெடுப்பின்படி 1797 மக்கள் இங்கு வசிக்கின்றார்கள். இவர்களில் 50.69% ஆண்கள், 49.31% பெண்கள் ஆவார்கள். வானமாதேவி மக்களின் சராசரி கல்வியறிவு 57.69% ஆகும், இதில் ஆண்களின் கல்வியறிவு 61.07%, பெண்களின் கல்வியறிவு 38.29% ஆகும். வானமாதேவி மக்கள் தொகையில் 14.24% ஆறு வயதுக்குட்பட்டோர் ஆவார்கள்.  

## போக்குவரத்து
கடலூரி்லிருந்து சிலம்பிநாதன்பேட்டைக்கு செல்லும் நகர பேருந்து வானமாதேவி ஊராட்சி வழியாக செல்கிறது. மேலும் கடலூர் - பண்ணுருட்டி (வழி) பாலூர் பேருந்தில் வானமாதேவி பேருந்து நிறுத்தத்தை அடைந்து, கெடில ஆற்று பாலத்தை கடந்து 1 கி.மீ சென்றால் வானமாதேவி ஊராட்சியை சென்று அடையலாம்.  

## ஆதாரங்கள்
# சிலம்பிநாதன்பேட்டை


**சிலம்பிநாதன்பேட்டை** (*Silambinathanpettai*), இந்தியாவின் தமிழ்நாடு மாநிலத்தில் அமைந்துள்ள கடலூர் மாவட்டத்திலுள்ள பண்ணுருட்டி வட்டத்தில் இருக்கும் ஒரு ஊராட்சி ஆகும்.  

## புவியியல்
இவ்வூரின் அமைவிடம் ஆகும். காடாம்புலியூர் - புலியூர் சாலையில் சிலம்பிநாதன்பேட்டை ஊராட்சி உள்ளது  

## மக்கள் வகைப்பாடு
இந்திய 2001 மக்கள் தொகை கணக்கெடுப்பின்படி 5122 மக்கள் இங்கு வசிக்கின்றார்கள். இவர்களில் 51.15% ஆண்கள், 48.84% பெண்கள் ஆவார்கள். வானமாதேவி மக்களின் சராசரி கல்வியறிவு 49.49% ஆகும், இதில் ஆண்களின் கல்வியறிவு 65.83%, பெண்களின் கல்வியறிவு 34.16% ஆகும். வானமாதேவி மக்கள் தொகையில் 12.82% ஆறு வயதுக்குட்பட்டோர் ஆவார்கள்.  

## போக்குவரத்து
கடலூரி்லிருந்து சிலம்பிநாதன்பேட்டைக்கு நேரடி நகர பேருந்து செல்கிறது. மேலும் கடலூர் - பண்ணுருட்டி (வழி) பாலூர் பேருந்தில் பாலூர் பேருந்து நிறுத்தத்தை அடைந்து, குறிஞ்சிப்பாடி - பாலூர் சாலையில் நடுவீரப்பட்டு மற்றும் பத்திரக்கோட்டை கடந்து வலது பக்கம் செல்லும் காடாம்புலியூர் சாலையில் 2 கி.மீ சென்றால் சிலம்பிநாதன்பேட்டை ஊராட்சியை சென்று அடையலாம்.  

## ஆதாரங்கள்
# விக்கிப்பீடியா:முதற்பக்கக் கட்டுரைகள்/அக்டோபர் 11, 2009


**வெங்கி ராமகிருஷ்ணன்** என அழைக்கப்படும் வெங்கட்ராமன் ராமகிருஷ்ணன் (பிறப்பு: 1952) தமிழ்நாட்டைப் பிறப்பிடமாகக் கொண்ட இந்திய அமெரிக்கரும் இங்கிலாந்தின் கேம்பிரிட்ஜில் உள்ள மருத்துவ ஆய்வுக் கழகத்தில் உயிரியலாளரும் ஆவார். "ரைபோசோம் எனப்படும் உயிரணுக்களுக்குள் புரதங்கள் உற்பத்தியாவது தொடர்பான ஆய்வுகளுக்காக" வெங்கட்ராமனுக்கும் தாமஸ் ஸ்டைட்ஸ், மற்றும் அடா யோனட்ஸ் ஆகியோருக்கும் 2009 ஆம் ஆண்டுக்கான :  
---

**[[நடுத்தர போர் வானூர்தி** (Medium Combat Aircraft) என்றும், பொதுவாக MCA என்றும் அறியப்படும் போர்வானூர்தி வானூர்தி இந்தியாவால் வடிவமைக்கப்படும் இரட்டை இயந்திரம் பொருத்தப்பட்ட ஐந்தாவது தலைமுறை, இரகசிய தாக்குதல், பல்வகை தாக்குதல் வானூர்தி ஆகும். இவ்விமானம் நவீன ஒருங்கிணைக்கப்பட்ட பறப்பு மின்னணுவியல் ஒருங்கியம், தகவல் ஒருங்கிணைப்பு, கணினி வசதி ஆகிய பல்வேறு நவீன வசதிகளை கொண்டிருக்கும். இதன் பறப்பு மின்னணுவியல் வசதிகள் விமானி மிக துல்லியமாக் எதிரி குறிகளை தாக்க வல்ல வசதிகளை கொண்டிருக்கும். வானில் இருந்து வான் தாக்கும் அஸ்திரா ஏவுகணையும், மற்றும் வானில் இருந்து தரை தாக்கும் பல்வகை ஏவுகணைகளும் பொருத்தப்படும் என எதிர்பார்க்கப் படுகிறது. இவ்வானூர்தியை வடிவமைக்கும் பணி தொடக்கபட்டு விட்டது.
# இசுரேல் கெல்ஃபாண்ட்


**இசுரேல் கெல்ஃபாண்ட்** (*Israel Gelfand*, , – அக்டோபர் 5, 2009) என்பவர் சோவியத் மற்றும் அமெரிக்கக் கணிதவியலர். கணிதத்தில் குலக் கோட்பாடு, ஒப்புநிறுத்துக் கோட்பாடு (*Representation Theory*), நேரியல் இயற்கணிதம் ஆகியவற்றில் ஆழமாகப் பங்களித்த அறிஞர். இவர் சோவியத் ஒன்றியத்தின் உயர் பெருமையாகிய லெனின் புகழ்வரிசைப் பதக்கமும் (*Order of Lenin*), கணிதத்துறையின் உல்ஃப் பரிசையும் (*Wolf Prize*) பெற்றார். இங்கிலாந்தின் ராயல் சொசைட்டி ஃவெல்லோவாகவும் (அரச குமுக சிறப்பாளராகவும்) தேர்வு செய்யப்பெற்றார்.  

மாசுக்கோ பல்கலைக்கழகத்தில் நெடிய ஒரு தலைமுறை முழுவதும் கணிதம் கற்பித்துக் கொண்டிருந்த இவர் தன்னுடைய 76 ஆம் அகவைக்கு சற்று முன்னர் ஐக்கிய அமெரிக்காவுக்குக் குடிபெயர்ந்தார். எம்.ஐ.டி-யிலும், ஆர்வர்டு பல்கலைக்கழகத்திலும் பணியாற்றிய பின்னர் நியூ செர்சியில் உள்ள ரட்கர்சு பல்கலைக்கழகத்தில் சிறப்புமிக்கப் பேராசிரியராகப் (*Distinguished Professor*) பணி ஏற்றார்.  

## ஆரம்ப வாழ்க்கை
அன்றைய உருசியப் பேரரசின் கீழிருந்த உக்ரைனில் யூதக் குடும்பத்தில் பிறந்தவர் கெல்ஃபாண்ட். பள்ளிப் படிப்பின் போதே கணிதத்தில் மிகத் திறமையுடையவராக இருந்த இசுரைல் உயர் பள்ளிக்குச் செல்லாமலேயே மாஸ்கோ அரசுப் பல்கலைக்கழகத்தில் நேரடியாக பட்டப்பின் படிப்புக்கு தேர்ந்தெடுக்கப்பட்டார். அங்கு அவரது ஆய்வுநிலைப் படிப்புக்கு வழிகாட்டியாக இருந்தவர் பெரும்புகழுடைய ஆந்திரே கோல்மோகொரோவ் ஆவார்.  

## வேறு துறைகளில் பங்களிப்பு
தொகை வடிவவியல் (integral geometry) என்னும் துறையில் இவர் ஆற்றிய ஆய்வுகளும் அதன் முடிவுகளும் இன்று மருத்துவத்தில் உடல் உள்ளுறுப்புகளை நுண்படம் எடுக்கும் அணுக்காந்த ஒத்ததிர்வு படக் கலையிலும் (Magnetic Resonance Imaging, MRI), கணிவழி குறுக்குவெட்டு புதிர்க்கதிர்ப் படம் (CAT) எடுத்தல் முதலியவற்றிலும் பெரிதும் பயன்படுகின்றன.
# நோபல் பரிசு பெற்ற இந்தியர்கள்

**நோபல் பரிசு** ஆண்டு தோறும் இலக்கியம், உலக அமைதி, மற்றும் அறிவியல் தொழில்நுட்பங்களில் பெரும் பங்காற்றியவர்களுக்கு 1901 ஆம் ஆண்டில் இருந்து வழங்கப்பட்டு வருகிறது. இவ்வகையில் இது வரையில் 13 இந்தியக் குடியுரிமை உள்ளவர்கள் அல்லது இந்தியாவில் பிறந்தவர்கள் பெற்றுள்ளார்கள்.  

| ஆண்டு | பெயர் | இயல் | குடியுரிமை |  |
| --- | --- | --- | --- | --- |
| 1902 | ரொனால்டு ராஸ் | மருந்தியல் | இந்தியாவில் பிறந்த அயல்நாட்டவர் |  |
| 1907 | இரட்யார்ட் கிப்ளிங் | இலக்கியம் | இந்தியாவில் பிறந்த அயல்நாட்டவர் |  |
| 1913 | இரவீந்திரநாத் தாகூர் | இலக்கியம் | இந்தியர் |  |
| 1930 | ச. வெ. இராமன் | இயற்பியல் | இந்தியர் |  |
| 1968 | ஹர் கோவிந்த் கொரானா | மருந்தியல் | இந்தியக் கால்வழியில் பிறந்த அயல்நாட்டவர் |  |
| 1979 | அன்னை தெரேசா | அமைதி | இந்தியர் |  |
| 1983 | சுப்பிரமணியன் சந்திரசேகர் | இயற்பியல் | இந்தியாலில் பிறந்து அமெரிக்க குடியுரிமை பெற்றவர் |  |
| 1998 | அமர்த்தியா சென் | பொருளியல் | இந்தியர் |  |
| 2001 | வி. சூ. நைப்பால் | இலக்கியம் | இந்தியக் கால்வழியில் பிறந்த அயல்நாட்டவர் |  |
| 2009 | வெங்கட்ராமன் ராமகிருஷ்ணன் | வேதியியல் | இந்தியாலில் பிறந்து அமெரிக்க மற்றும் ஐக்கிய இராச்சியத்தின் குடியுரிமை பெற்றவர் | } |
# காலநிலை ஆண்டு

**காலநிலை ஆண்டு** (அல்லது **சூரிய ஆண்டு**) என்பது சூரியன் (பூமியிலிருந்து பார்க்கும்போது) பருவகாலங்களில் அதே இடத்திற்கு மீண்டும் வர எடுத்துக்கொள்ளும் கால அளவு ஆகும்;காட்டாக வேனிற்கால சம இரவு நாளிலிருந்து மீண்டும் அதே வேனிற்கால சம இரவு நாளுக்கு வர எடுக்கும் நேரம்.  

புவியின் நீள்வட்டப்பாதை நகர்தலினால் இப்பாதையின் எந்த புள்ளியிலிருந்து இவ்வாண்டு கணக்கெடுக்கப்படுகிறது என்பதனைப் பொறுத்து ஒன்று முதல் இரண்டு நிமிடம் வரை காலநிலை ஆண்டுகளின் நேரத்தில் வேறுபாடுகள் உள்ளன. காட்டாக, சூரியன் வடக்கிலிருந்து தென்திசை திரும்பும் நாளை அடிப்படையாகக் கொண்ட காலநிலை ஆண்டிற்கும் சம இரவு நாட்களை அடிப்படையாகக் கொண்ட காலநிலை ஆண்டிற்கும் வேறுபாடு உண்டு. இதனால் சராசரி காலநிலை ஆண்டு வரையறுக்கப்படுகிறது. சிறப்பாக குறிப்பிடப்படாவிடின், காலநிலை ஆண்டு என்பது சராசரி காலநிலை ஆண்டையே குறிக்கும்.  

தவிர புவியோட்டதின் வட்டப்பாதை சூரியனின் ஈர்ப்பினால் சற்றே தாக்கமடைவதால், விண்மீன்களை அடிப்படையாகக் கொண்டு சூரிய நகர்வினை கணிக்கும் விண்மீன் ஆண்டினை விட சற்றே குறைவானது.
# விக்கிப்பீடியா:தமிழ் விக்கிப்பீடியா பிறந்தநாள் குழுமம்

வணக்கம்! விக்கிபீடியா பிறந்தநாள் குழுமம் உங்களை அன்புடன் வரவேற்கிறது. இப்பிறந்த நாள் குழுமம் தொடங்கப்பட்டதன் காரணம் நாம் விக்கிபீடியர்கள், நாமும் நண்பர்களை போல் ஒவ்வொருவரின் பிறந்தநாளை கொண்டாடலாம். பிறந்த நாளைப் பதிவு செய்யாத பயனர்கள் தங்களின் பிறந்தநாளை கீழே பதிவு செய்யுங்கள்.  

குழுமத்தில் சேர்ந்துள்ள பயனர்களை அவர்களுடைய பிறந்தநாள் அன்று வாழ்த்துவது அவருக்கு மகிழ்ச்சி அளிக்கும். எனவே பிறந்தநாள் கொண்டாடும் பயனர்களை அவரின் பிறந்த நாளன்று அவருக்கான பயனர் பேச்சு பக்கத்தில் சென்று வாழ்த்துவோம். விக்கிப்பீடியர் சமுதாயத்தை வலுப்படுத்துவோம்.  

## விக்கிப்பீடியர்களும் அவர்தம் பிறந்தநாள்களும்

### ஜனவரி
- டினேஷ்சாந்த் - ஜனவரி 23
- Vatsan34 - ஜனவரி 28
- பஸ்லி - சனவரி 07
- தமிழ்ச்செல்வன் - ஜனவரி 27

### பெப்ரவரி
- மணியன் - பெப்ரவரி 4
- மாதவன் - பெப்ரவரி 14
- இரா.முத்துசாமி - பெப்ரவரி 20
- அராபத் - பெப்ரவரி 22
- தேனி.எம்.சுப்பிரமணி - பெப்ரவரி 23
- பயனர்:அகணி சுரேஸ் - பெப்ரவரி 2

### மார்ச்
- ஆதவன்-மார்ச் 3
- இ.பு.ஞானப்பிரகாசன் - மார்ச் 4
- சமீர் - மார்ச் 08
- கிஷோர் - மார்ச் 10
- எஸ்ஸார் - மார்ச் 11
- சூர்யபிரகாசு - மார்ச் 23
- Sureshssk-மார்ச் 24
- கி.மூர்த்தி மார்ச் 1

### ஏப்ரல்
- சக்திகுமார் லெட்சுமணன் - ஏப்ரல் 2
- மலாக்கா முத்துக்கிருஷ்ணன்-ஏப்ரல் 14

### மே
- ஜாசலின் பிரிசில்டா - மே 2
- கிருஷ்ணபிரசாத் - மே 6
- ஏர்னஸ்டோ பாலாஜி - மே 22
- சதீஷ் குமார் ஆத்தியப்பன் - மே 20

### ஜூன்
- வின்சு - ஜூன் 15
- பாலாஜி - ஜூன் 17
- ரா.சதீஷ்குமார் - ஜூன் 16
- மொஹம்மத் இஜாஸ் - ஜூன் 29
- ஸ்ரீகர்சன் - ஜூன் 30

### ஜூலை
- பிரயாணி - ஜூலை 17
- தமிழ்ப்பரிதி மாரி - சூலை 18
- kanags - ஜூலை 29

### ஆகஸ்ட்
- தினேஷ்குமார் பொன்னுசாமி - ஆகஸ்ட் 10
- ஶ்ரீதர்.ஞா -ஆகஸ்ட் 18
- Jayabharat - ஆகஸ்ட் 22
- த*உழவன் - ஆகஸ்ட் 27
- சஞ்சீவி சிவகுமார் -ஆகஸ்ட் 22

### செப்டம்பர்
- ஸ்ரீஹீரன் - செப்டம்பர் 1
- Mayooranathan - செப்டெம்பர் 7
- சு. உமாச்சந்திரன் - செப்டம்பர் 9
- Profvk - செப்டம்பர் 27
- தினகரன் - செப்டம்பர் 29
- மதனாகரன்-செப்டம்பர் 30

### அக்டோபர்
- ப.இரமேஷ் - அக்டோபர் 1
- பெ.கார்த்திகேயன் - அக்டோபர் 13
- நந்தினி கந்தசாமி - அக்டோபர் 14
- M.S.கோபால்கிரிஷ் - அக்டோபர் 19
- ச.ஹோபிநாத் - அக்டோபர் 26

### நவம்பர்
- அருண் நிர்மல் - நவம்பர் 2
- புன்னியாமீன் - நவம்பர் 11
- முரளிதரன் - நவம்பர் 13
- கார்த்திக் - நவம்பர் 16
- ஸ்ரீதர் - நவம்பர் 19

### டிசம்பர்
- ரமேஷ் - டிசம்பர் 7

## வாழ்த்துக்கள் தெரிவிக்கும் வார்ப்புருக்கள்
# அழகுப் போட்டி


**அழகுப் போட்டி** என்பது முதன்மையாக போட்டி போடுபவரின் உடல் அழகை மதிப்பீடு செய்து ஒருவரை சிறந்த அழகு உடையவராக தெரிவு செய்யும் போட்டி ஆகும். பொதுவாக ஒருவரின் உடல் அழகோடு, அவருடைய ஆளுமை, திறங்கள் போன்றவையும் மதிப்பீட்டுக்கு உள்ளாகின்றன. பெரும்பான்மையான போட்டிகள் பெண்களுக்குரியவை.
# உடல்கட்டுதல்



**உடல் கட்டுதல்** என்பது சீரிய உடற்பயிற்சி, உணவுக் கட்டுப்பாடு போன்ற செயற்பாடுகளால் ஒருவரின் உடலை கட்டுடலாக மாற்றியமைப்பதைக் குறிக்கிறது.  

உடல் கட்டுதல் ஒரு போட்டி நிகழ்வாகவும் இருக்கிறது. உடல் கட்டுதல் விளையாட்டுத்துறை, படைத்துறை, மல்லாடல், திரைப்படத்துறை போன்றவற்றுக்கும் பயன் மிக்கதாக இருக்கின்றது.
# வல்லுனர் மல்லாடல்

**வல்லுனர் மல்லாடல்** அல்லது தொழில் முறை மல்யுத்தம் (professional wrestling) என்பது ஒரு நிகழ் கலை ஆகும். முன்னரே முடிவு செய்யப்பட்ட போட்டிகளை, பார்வையாளர்கள் முன் பாவனை செய்து மகிழ்விப்பதே இக் கலையாகும். இக் கலை நடிப்புச் சண்டை, நாடகக் கூறுகள், வேடம், வித்தைகள் போன்றவற்றின் கூறுகளைக் கலந்தது. வட அமெரிக்காவிலும், சப்பானில் மிகவும் வரவேற்பை இது பெற்றிருக்கிறது. உலக மற்போர் மகிழ்கலை நிறுவனம் மல்லாடலை நிகழ்த்துவதில் முதன்மை நிறுவனமாக இருக்கிறது.  

ஒரு மல்யுத்த போட்டி என்பது இரண்டு (எப்போதாவது அதிகமான) போட்டியாளர்கள் அல்லது ஸ்பேரிங் கூட்டாளர்களிடையே ஒரு உடல் போட்டியாகும், அவர்கள் ஒரு உயர்ந்த நிலையைப் பெறவும் பராமரிக்கவும் முயற்சிக்கின்றனர்.  இப்போட்டியில் பாரம்பரிய வரலாற்று மற்றும் நவீன பாணிகளுடன் மாறுபட்ட விதிகளைக் கொண்ட பரந்த அளவிலான பாணிகளும் உள்ளன.  மல்யுத்த நுட்பங்கள் மற்ற தற்காப்பு கலைகள் மற்றும் இராணுவ கை-கொடுக்கும்-கை போர் முறைகளில் இணைக்கப்பட்டுள்ளன.  

மல்யுத்தம் என்ற சொல் பழைய ஆங்கிலத்தில், வ்ரஸ்ட்லஞ்ச் (பளபளப்பான பேலெஸ்ட்ராம் என சான்றளிக்கப்பட்டுள்ளது).
# கேளிக்கைப் பூங்கா


**கேளிக்கைப் பூங்கா** (*Amusement park*) என்பது பெரும் தொகை மக்களை மகிழ்விக்கக்கூடிய பல்வேறு சவாரிகளையும், பொழுதுபோக்குக்களையும் கொண்ட ஒரு இடம் ஆகும். சிறுவர்கள், இளையோர்களை சிறப்பாக கவரும் வண்ணம் இந்த பூங்காக்கள் அமைகிறன. பொதுவான நகர பூங்காக்களில் இருந்து இவை பெரிதும் மாறுபட்டவை. இங்கு செல்வதற்கு கட்டணம் அறவிடப்படுகிறது.
# துரித உணவு


துரித உணவை விற்கும் விற்பனையாளர்.]]  
meal with French fries and கொக்கக் கோலா served at a மெக் டொனால்ட்சு in கென்டக்கி.]]  
**துரித உணவு** அல்லது **வேக உணவு** என்பது விரைவாக சமைத்து வழக்ககூடிய உணவைக் குறிக்கிறது. மேற்குநாடுகளில் மக்டொனால்ட்ஸ், கெண்டக்கி ஃபிறைட் சிக்கின் போன்ற உணவகங்களில் விரைவாக வழங்கப்படும் உணவுகளைக் குறிக்கிறது. சாலையோரத்தில் விறகப்படும் உணவுகளையும் இது குறிக்கிறது.
# சம இரவு நாள்



**சம இரவு நாள்**(*Equinox*) என்பது சூரியன் நிலநடுக்கோட்டினை கடந்து செல்லும் நாளாகும். ஆண்டுக்கு இருமுறை சூரியன் இவ்வாறு நிலநடுக்கோட்டினைக் கடப்பது நிகழும். சம இரவு நாள் இவற்றில் எந்தவொரு நாளையும் குறிக்கும். இந்நாட்களில் இரவும் பகலும் ஒரே அளவாக (ஏறத்தாழ 12 மணி நேரம்) இருக்கும். இலத்தீனில் ஈக்வீநாக்சு என வழங்கப்படுகிறது. *ஈக்வீ*(*equi*) எனபது *சமம்* என்றும் *நாக்சு*(*nox*) என்பது *இரவு* என்றும் பொருள்படும்.  

சம இரவு நாட்கள் என்று நிகழும் என்பது நிலநடுக்கோட்டிலிருந்து எத்தனை தொலைவு தள்ளி அளக்கப்படுகிறது என்பதைப் பொறுத்தது. சாதாரணமாக மார்ச் 20 அன்றும் செப்டம்பர் 22 அன்றும் இவை நிகழும்.  

நிலநடுக்கோட்டிற்கிணையான வட்டப்பாதையில் வலம் வரும் செயற்கைக் கோள்கள், இந்நாட்களில் புவிக்கு பின்புறம் வரும் நேரம் சூரியகிரகணத்தைச் சந்திப்பதால் அந்நேரத்தில் சேமிப்பு மின்கலங்களைப் பயன்படுத்தும்;பயனர் தகவல்களைச் சுமக்காது.  

புவியின் வடக்குப் பகுதியில் இவை இளவேனில் மற்றும் இளங்கூதிர் காலங்கள் துவங்கும் நாட்களாக அறியப்படுகின்றன.  

பொதுமக்களும் இந்நாட்களை எளிதாக அறிய முடிவதால்,பல பண்பாடுகளில் இந்நாட்களில் விழாக்கள் கொண்டாடப்படுகின்றன.  

குறிப்பு:  
குளிர் காரணங்களால் மரத்தின் இலைகள் உதிர்ந்து பின் மீண்டும் முளைக்கும்  

## பேரரசர் கனிஷ்கர் காலத்தில்
# ஒலிவர் வில்லியம்சன்


**ஒலிவர் ஈட்டன் வில்லியம்சன்** (*Oliver Eaton Williamson*, பிறப்பு: செப்டம்பர் 27, 1932) என்பவர் ஐக்கிய அமெரிக்காவில் ஒரு புகழ்பெற்ற பொருளியலாளர், பேராசிரியர். 2009 ஆம் ஆண்டில் இவருக்கு மாசாச்சூசெட்சு தொழில்நுட்பக் கல்வி நிலையத்தில் 1955இல் பெற்றார். முதுகலாஇமாணிப் பட்டத்தை ஸ்டான்ஃபோர்ட் பல்கலைக்கழகத்தில் 1960 இலும், முனைவர் பட்டத்தை 1963 இல் கார்னெஜி மெலன் பல்கலைக்கழகத்திலும் பெற்றார். 1965 முதல் 1983 சரை பென்சில்வேனியா பல்கலைக்கழகத்தில் பேராசிரியராகப் பணியாற்றினார். அதன் பின்னர் கலிபோர்னியா பல்கலைக்கழகம் (பெர்க்லி)யில் 1988 முதல் பேராசிரியராகப் பணியாற்றி, தற்போது ஹாஸ் வர்த்தகக் கல்லூரியில் பேராசிரியராகப் பணியாற்றுகிறார்.  

## மேற்கோள்ள்கள்